Интердисциплинарен урок по повод националния празник на РБ - проведен на 28. 02. 2020г. от 17,10ч. в стая 206

Тема - „Аз обичам България“

Междупредметни връзки – БЕЛ, ИТ, Човекът и обществото, Музика

Участници – учениците от ІІІ Б клас

Гости - учители, родители

Цели на урока:

1. Образователна :

Да се формират литературни компетентности чрез:

- разбиране и тълкуване на творчески послания, свързани с родината;

- да се подобрят комуникативните умения на учениците

-затвърдяване на знанията по география, история и гражданско образование,

- запознаване с борците за свобода през Възраждането, допринесли чрез революционната си дейност за последвалите събития като Априлското въстание и Освобождението на България

2. Развиваща:

- Затвърдяване на комплексни умения и компетентности

- Формиране на литературни и социокултурни компетентности;

- Развиване на творческите заложби – рецитиране

- да се научат да търсят връзката между литературата и историята

- развиване съзнание за българска и европейска идентичност

3. Възпитателна:

- патриотично възпитание;

- да опознаят родината; да я обичат и съхранят в сърцето си;

- преклонение пред делото на велики личности от българската история;

- гордост от славното минало;

- национално самочувствие, за принадлежност към велик и славен народ;

Методи:

Викторина – екипна работа

Разказ, беседа, демонстрация, наблюдение

- Презентации - 5, съпътстващи цялата програма

- Рецитиране

По повод националния празник на България учениците от 3 Б клас под ръководството на Миглена Буцева изнесоха програма с викторина пред колеги и родители. Учениците бяха разделени на 2 екипа. Викторината протече в 3 кръга: 1 кръг - Аз познавам моята родина – отговаряха на зададени въпроси, по 15 за всеки отбор; 2 кръг - Млад родолюбец, който включваше велики владетели от Средновековието и борци за свобода от Възраждането, за които учениците разказаха подробно; 3 кръг – Природни забележителности в България – разпознаване и назоваване.

 Те бяха оценявани от жури в състав: Катерина Головодова, Илия Динев и Антоанета Киневирска – старши учители в начален етап. Учениците се представиха блестящо, показаха завидни знания по Човек и общество.; рецитираха изразително стихове свързани тематично с викторината и заслужено получиха аплодисменти и похвали за своето достойно представяне.